open-index/open-wikipedia-markdown huggingface dataset:
ალისია ვაიკანდერი

**ალისია ამანდა ვაიკანდერი** (შვედ. Alicia Amanda Vikander; დ. 3 ოქტომბერი, 1988, გეტებორგი, შვედეთი) — შვედი მსახიობი. სახელი გაითქვა ანა კარენინას როლით ფილმში „ანა კარენინა“, ასევე დედოფალ კაროლინას როლით „სამეფო რომანი“ და ფილმში „ტიტების ცხელება“ შესრულებული სოფია სენდვურტის როლით.

## ბავშვობა და განათლება 
ალისია ამანდა ვაიკანდერი დაიბადა 1988 წლის 3 ოქტომბერს გეტებორგში, შვედეთში. ის არის მსახიობ მარია ვაიკანდერისა და მისი ქმრის, ფსიქიატრ სვანტ ვაიკანდერის შვილი. მისი მშობლები წარმოშობით ჩრდილო და სამხრეთ შვედური სოფლებიდან არიან. ისინი ჯერ კიდევ მაშინ გაშორდნენ, როდესაც ალისია ორი თვის იყო, რის გამოც იგი მარტოხელა დედამ აღზარდა. მამის მხრიდან მას ხუთი ნახევარ–და–ძმა ჰყავს. 

ალისია ექვსი წლის განმავლობაში დადიოდა ბალეტზე. როდესაც 15 წლის გახდა იგი სტოკჰოლმში გადასახლდა და დამოუკიდებლად დაიწყო ცხოვრება. იმავე წლის ზაფხულში იგი ნიუ–იორკში, ამერიკის საბალეტო აკადემიაში ჩაირიცხა.

## კარიერა 
მარცხნივ|მინი|297x297პქ|ალისია ვაიკანდერი 2013 წლის 21 იანვარს.
ალისია ვაიკანდერის სატელევიზიო დებიუტი შვედურ ფილმში *Min balsamerade mor* შესრულებული ებბა დუ რეიცის როლით შედგა. ამის შემდეგ მას მოუწია უამრავ პატარა და ეპიზოდურ როლზე დათანხმებულიყო.

2012 წელს იგი პირველად დაამტკიცეს მთავარ როლში. ამ დროს მან დანიურ ისტორიულ დრამაში „სამეფო რომანი“ შეასრულა დანიის დედოფალ კაროლინა მატილდას როლი. ამ როლმა მას საოცარი აღიარება მოუტანა, რასაც იმავე წელს მოჰყვა ფილმში „ანა კარენინა“ შესრულებული მთავარი როლი. 2014 წელს ფილმში „მეშვიდე ვაჟი“ შეასრულა ერთ–ერთი მთავარი, ელის დეინის როლი, რასაც 2015 წელს მოჰყვა ვერა ბრიტენის როლი ფილმში „ახალგაზრდობის აღთქმა.“ ამავე წელს მან მთავარი, ინგრიდ ბერგმანის როლი შეასრულა ფილმში „ინგრიდ ბერგმანი: საკუთარ სიტყვებში.“ ასევე 2015 წელს შეასრულა ერთ–ერთი მთავარი, გერდა ვეგენერის როლი ფილმში „დანიელი გოგონა.“ აღსანიშნავია, რომ 2015 წელს მასზე გადაიღეს მოკლემეტრაჟიანი დოკუმენტური ფილმი, სადაც ალისიამ საკუთარი თავი განასახიერა. 2016 წელს ფილმში „სინათლე ოკეანეებს შორის“ შეასრულა ასევე მთავარი, იზაბელა შერბურნის როლი.

2017 წელს იგი ფილმში „ტიტების სურნელი” დაამტკიცეს მორიგ მთავარ — სოფია სენდვურტის როლზე. ამავე წელს მან კიდევ ერთი მთავარი როლი შეასრულა ფილმში „ეიფორია“. ამას მოჰყვა 2017 წლის ფილმში „დატყვევებული“ შესრულებული დანიელა ფლინდერსის მთავარი როლი. 2018 წელს ფილმში „საფლავების მაძებარი“ შეასრულა ლარა კროფტის როლი.

იგი დღემდე აქტიურად მოღვაწეობს სამსახიობო სფეროში და 2020 წელს კიდევ სამ ფილმში ითამაშა. 

## პირადი ცხოვრება 
2014 წლიდან ალისიას ურთიერთობა ჰქონდა რეჟისორ მაიკლ ფასბენდერთან. ისინი პირველად ერთად ოქროს გლობუსის დაჯილდოვებაზე გამოჩნდნენ. ალისია და მაიკლი 2017 წლის 14 ოქტომბერს ესპანეთში, იბიცაზე დაქორწინდნენ, რის შემდეგაც წყვილი ლისაბონში, პორტუგალიაში დასახლდა. 

## სქოლიო 
კატეგორია:დაბადებული 3 ოქტომბერი
კატეგორია:დაბადებული 1988
კატეგორია:შვედი მსახიობები
კატეგორია:ცოცხალი ადამიანები
ლუის რაინერი

**ლუიზ რაინერი** (, ; 12 იანვარი, 1910 — 30 დეკემბერი, 2014) — გერმანელ-ამერიკელ-ბრიტანელი კინომსახიობი. იგი იყო პირველი მსახიობი, რომელმაც მოიგო ერთზე მეტი აკადემიის ჯილდო და, ამასთან ერთად, პირველი, რომელმაც პრიზი ზედიზედ ორჯერ მოიგო. გარდაცვალებამდე, 104 წლის ლუიზ რაინერი იყო ყველაზე ხნიერი ოსკაროსანი (2014 წლისთვის). 

რაინერმა სამსახიობო კარიერა გერმანიაში, 16 წლის ასაკში დაიწყო, ავსტრიელი რეჟისორის, მაქს რეინჰარდტის ხელმძღვანელობით . რამდენიმე წლის შემდეგ, იგი გახდა გამორჩეული მსახიობი რეინჰარდტის ვენის თეატრალურ ანსამბლთან ერთად. კრიტიკოსებმა მაღალი შეფასება მისცეს მის სამსახიობო ხარისხს. წლების განმავლობაში სცენაზე და ფილმებში თამაშის დროს, ის აღმოაჩინა ამერიკულმა მედია კომპანია მეტრო-გოლდვინ-მაიერმა; კომპანიასთან თანამშრომლობის მიზნით ლუიზამ ხელი მოაწერა სამწლიან კონტრაქტს, 1935 წელს. არაერთი კინორეჟისორის პროგნოზით, მას შანსი ჰქონდა გამხდარიყო ისეთივე პოპულარული, როგორც იმ დროის MGM-ის წამყვანი ქალი ვარსკვლავი — გრეტა გარბო იყო. 

ამერიკაში მან პირველად ფილმ *Escapade*-ში ითამაშა, 1935 წელს. მომდევნო წელს მუსიკალური ბიოგრაფია — *The Great Ziegfeld*-ში მეროეხარისხოვანი როლის შესრულებისთვის, სადაც, მიუხედავად შეზღუდული გამოჩენისა, მისმა შესრულებულმა როლმა იმდენად შთაბეჭდილება მოახდინა აუდიტორიაზე და აკადემიაზე, რომ მას მიენიჭა ოსკარი საუკეთესო მსახიობი ქალისთვის მეორეხარისხოვან როლში. მას შემდეგ, ფილმში დრამატული სატელეფონო სცენის გამო მას „ვენის ცრემლი“ („Viennese teardrop“) დაარქვეს. მისი შემდეგი როლი, სტუდიაში უთანხმოების მიუხედავად, იყო ღარიბი, უბრალო ჩინელი ფერმერის ცოლის პერსონაჟი, ფილმში „დალოცვილი დედამიწა“ (1937), რომელიც გადაღებულ იქნა პერლ ბუკის რომანის მიხედვით. ამ ფილმში შესრულებისთვის მან კვლავ მოიპოვა ოსკარი საუკეთესო მსახიობი ქალისთვის. ლუიზ რაინერი და ჯოდი ფოსტერი ერთადერთი მსახიობები არიან, რომლებმაც ოცდაათი წლის ასაკში ორი ოსკარი მოიპოვეს. 

ამასთან, მან მოგვიანებით განაცხადა, რომ ამაზე უარესი არაფერი შეიძლებოდა მომხდარიყო, ვიდრე ზედიზედ ორი ოსკარის მოგება, რადგან მას შემდეგ მაყურებლის მოლოდინი ძალიან მაღალი იქნებოდა. უმნიშვნელო როლების შესრულების შემდეგ, MGM და რაინერი იმედგაცრუებულნი დარჩნენ, რის შედეგადაც მან დაასრულა თავისი მოკლემეტრაჟიანი სამწლიანი კარიერა და მალევე დაბრუნდა ევროპაში. 

რაინერი გარდაიცვალა ლონდონის სახლში, 2014 წლის 30 დეკემბერს, პნევმონიის შედეგად, 104 წლის ასაკში.  აღნიშვნის ღირსია ის ფაქტი, რომ მას 105 წლამდე ცამეტი დღე აშორებდა. რეინერმა თავისი ბოლო წლები ეიტონის მოედნის 54-ში (ბელგრეივია, ლონდონი) გაატარა, სადაც ადრე ვივიენ ლი ცხოვრობდა.

## ფილმოგრაფია 
## რესურსები ინტერნეტში 
*    
*    
* ლუიზა რაინერის ფოტოები
* ლუიზა რაინერი CinéArtistes- ში  

## სქოლიო 
კატეგორია:პნევმონიით გარდაცვლილები
კატეგორია:ბრიტანელი ქალი ტელემსახიობები
კატეგორია:Metro-Goldwyn-Mayer-ის კონტრაქტორები
კატეგორია:ჰოლივუდის დიდების ხეივანი
კატეგორია:ამერიკელი ტელემსახიობი ქალები
კატეგორია:ამერიკელი ქალი კინომსახიობები
კატეგორია:XX საუკუნის ბრიტანელი ქალი მსახიობები
კატეგორია:XX საუკუნის ამერიკელი ქალი მსახიობები
კატეგორია:გარდაცვლილი 2014
კატეგორია:დაბადებული 1910
კატეგორია:დაბადებული 12 იანვარი
კატეგორია:გარდაცვლილი 30 დეკემბერი
ნიახურის ციხე

300px|მინი
**ნიახურის ციხე** — ციხესიმაგრე სოფელ პატარა ჩაილურისა და დიდი ჩაილურის სამხრეთით, საგარეჯო-გურჯაანის გზატკეცილის მარჯვენა მხარეს, გორაკზე. განეკუთვნება XVII-XVIII საუკუნეებს. 

ციხე ნაგებია რიყის ქვით. 1980-1984 წლებში ციხის აღდგენითი სამუშაოები ჩატარდა (არქიტექტორები კ. გიორგობიანი, თ. დვალი), რის შედეგადაც  ციხე მთლიანად აღადგინეს. გორაკის წვერი რომელზედაც ციხე დგას, წინასწარ არის შემაღლებული. ნაგებობა არათანაბარი ხუთგვერდაა, რომლის ოთხ კუთხეში მრგვალი კოშკებია ჩატანებული, ხოლო — მეხუთეში პატარა, მასიური მრგვალი ბურჯი. ყველა კოშკს ეზოს მხრიდან სწორი კედელი აქვს. დასავლეთის კუთხეში მდგარი კოშკის პირველ და მეორე სართულებს ცალ-ცალკე შესასვლელი აქვს. ორივე კარი სწორკუთხაა და ეზოს მხრიდანაა გაჭრილი. პირველ სართულზე სამი სათოფურია. მეორე სართულზე სათოფურები ორ რიგადაა განლაგებული. მესამე სართულზეც მრავალი სათოფურია. კოშკის მეოთხე სართული ქონგურებიან ბანს წარმოადგენდა. 

სამხრეთ-აღმოსავლეთის კოშკს მხოლოდ ერთი შესასვლელი აქვს, პირველი სართულის დონეზე. ამ სართულზე ორი სათოფურია. მეორე სართულზე თაღოვანი ბუხარია, რომლის ორივე მხარეს სამ-სამი ცალმაგი სათოფურია. ეზოს მხარეს, სწორი კედლის შუაში განიერი სწორკუთხა სარკმელია გაჭრილი.

აღმოსავლეთ კუთხეში მდგარი ბურჯის უმეტესი ნაწილი თავდაპირველია. იგი მასიურია. მხოლოდ საბრძოლო ბილიკის დონეზე აქვს პატარა, ღია სადგომი, რომლის კედლებშიც, გალავნის კედლის მიმართულებით, ორი სათოფური იყო გაჭრილი.

ციხის ჩრდილოეთ კუთხეში მდებარე კოშკის წინ გეგმით კვადრატული ნაგებობის საძირკველია შემორჩენილი.

ციხის გალავნის ნაშთები კოშკებზე იყო შემორჩენილი. მათი მიხედვით და ანალოგიების გათვალისიწნებით, გალავანი ციხის მთელ პერიმეტრზე აღადგინეს. გალავნის ქვედა იარუსი ყრუა, ზედაზე კი, რომელიც ქონგურებითაა დასრულებული, მონაცვლეობით, დახრილი და თარაზულად მიმართული სათოფურებია განლაგებული. 

## ლიტერატურა
* ზაქარაია პ., კახეთის საფორტიფიკაციო ნაგებობანი, თბ., 1962
* ზაქარაია პ., ქართულ ციხესიმაგრეთა ისტორია უძველესი დროიდან XVIII საუკუნის ბოლომდე, თბ., 2002

კატეგორია:საგარეჯოს მუნიციპალიტეტის ციხესიმაგრეები
მაგისტრატურა

**მაგისტრატურა** (< ) — აკადემიური უმაღლესი განათლების მეორე საფეხური, სასწავლო პროგრამების ერთობლიობა, რომელიც აუცილებლად შეიცავს სამეცნიერო კვლევის ელემენტებს და მიზნად ისახავს ბაკალავრის შემდეგი დონის სპეციალისტის ან მკვლევრის მომზადებას, აგრეთვე ამზადებს პირს მიღებული კვალიფიკაციით მუშაობისათვის.

საქართველოში უმაღლესი განათლება სამი საფეხურისგან შედგება: ბაკალავრიატი, მაგისტრატურა და დოქტორანტურა.

მაგისტრატურა არის საქართველოს უმაღლეს საგანმანათლებლო დაწესებულებაში მეორე საფეხურის საგანმანათლებლო პროგრამა. მოიცავს არანაკლებ 120 კრედიტს. მაგისტრატურაში სწავლის უფლება აქვს არანაკლებ ბაკალავრის ან მასთან გათანაბრებული აკადემიური ხარისხის მქონე პირს. 

სწავლის ყოველი საფეხურის გავლის შემდეგ გაიცემა სათანადო დიპლომი.

## რესურსები ინტერნეტში
*სამოქალაქო განათლების ლექსიკონი
*განათლების სამინისტრო. უმაღლესი განათლების სისტემა. 
 
კატეგორია:აკადემიური  განათლება
კატეგორია:უმაღლესი განათლება
ემი ლოუელი

**ემი ლოურენს ლოუელი** (დ. 9 თებერვალი, 1874 — გ. 12 მაისი, 1925) — წარმოსახვითი ჟანრის ამერიკელი პოეტი ბრუკლინში, მასაჩუსეტსის შტატში. 1926 წლის პულიცერის პრემიის ლაურეატი პოეზიის დარგში (გარდაცვალების შემდეგ).

## ბიოგრაფია
ემი ლოურენს ლოუელი დაიბადა 1874 წლის 9 თებერვალს, ბოსტონში, მასაჩუსეტსის შტატში, ავგუსტუს ლოუელისა და კეტრინ ბიგელოუ ლოუელის ოჯახში. მისი ძმა იყო ასტრონომი პერსივალ ლოუელი, განმანათლებელი და იურიდიული მეცნიერი აბატი ლოურენს ლოუელი და ელიზაბეტ ლოუელ პუტნამი, პრენატალური ზრუნვის ადრეული აქტივისტი. ისინი იყვნენ ჯონ ლოუელის შვილიშვილები. 

სკოლაში სწავლა ახალგაზრდა ლოუელისთვის საკმაოდ დიდი სასოწარკვეთილების მომტანი წყარო იყო. იგი მიიჩნევდა, რომ ასაკის მატებასთან ერთად უვითარდებოდა „მამაკაცური“ და „უშნო“ აღნაგობა, რისთვისაც ხშირად იჩაგრებოდა. 

ლოუელს კოლეჯში არასროს უსწავლია, რადგან მისი მშობლები ამ მოვლენას ქალის ქცევისთვის შეუსაბამოდ მიიჩნევდნენ. ყველაფრის მიუხედავად, ეს დანაკლისი ემიმ აღიდგინა მუდმივი კითხვით. ამავდროულად, შეპყრობილი იყო წიგნების შემგროვებლობით. იგი საზოგადოდ აქტიური პიროვნება იყო და ბევრს მოგზაურობდა. ოფიციალურად, პოეტი გახდა 1902 წლიდან, 28 წლის ასაკში. ეს გამოიწვია ელეანორა დუზეს შესრულებულმა წარმოდგენამ ევროპაში.

ემი ლოუელი დაბალი, თუმცა წარმოსადეგი ქალბატონი იყო, რომელიც ატარებდა სათვალეს და თმები მუდამ ზევით აწეული ჰქონდა. ლოეული მუდმივად ეწეოდა სიგარებს, ამტკიცებდა, რომ ისინი სიგარეტზე მეტხანს ძლებდნენ. მის ამ მავნე ჩვევაზე ხშირად წერდნენ გაზეთებში.  ფარისებრი ჯირკვლის პრობლემის გამო მას მუდმივად ჭარბი წონა აწუხებდა.

## შემოქმედება და წერის მანერა
პირველი ნამუშევარი გამოაქვეყნა 1910 წელს „Atlantic Monthly“-ს ჟურნალში. პოემების პირველი ნაკრები — „ფერად-შუშიანი გუმბათი“, გამოჩნდა ორი წლის შემდეგ, 1912 წელს. 1955 წელს მისი ლექსების სიას დაემატა მანამდე მკითხველისთვის უცნობ პოემათა ჯგუფი. ეს გააკეთა ლუი უნტერმაიერმა, რომელიც საკუთარ თავს ემის მეგობრად თვლიდა.

მიუხედავად იმისა, რომ ხშირად წერდა სონეტებს, ლოუელი იყო ერთ-ერთი პირველი ქალი პოეტი, რომელმაც „თავისუფალი რითმის“ მეთოდით წერა დაიწყო და დიდ წარმატებასაც მიაღწია.

ბევრ პოემაში ლოუელი აგრძელებს ტაეპებს, რაც ფურცელზე პროზის სახეს იძლევა, სწორედ ამიტომწერის ამ ტექნიკას ემი „მრავალხმოვალ პროზას“ უწოდებს.

## პირადი ცხოვრება და გარდაცვალება
ლოუელი ამბობდა, რომ იყო ლესბოსელი და 1912 წლიდან გარდაცვალებამდე ცხოვრობდა მსახიობ ადა დვაიერთან ერთად.

ლოუელი გარდაიცვალა ტვინის შინაგანი სისხლდენით, 1925 წელს, 51 წლის ასაკში. დაკრძალეს ობურნის მთის სასაფლაოზე.  შემდეგ წელს მიიღო პულიცერის პრემია პოეზიაში ნაწარმოებისთვის „What's O'Clock“. 

## ლიტერატურა
* ემი ლოული საუბრობს ავტორიტარული კრიტიკის შესახებ ამერიკაში

## სქოლიო
კატეგორია:ამერიკელი პოეტები
კატეგორია:XX საუკუნის პოეტები
კატეგორია:მწერლები ანბანის მიხედვით
ეშლი ოლსენი

**ეშლი ფულერ ოლსენი** (; დ. 13 ივნისი, 1986) — ამერიკელი მსახიობი, დიზაინერი, ბიზნესმენი, პროდიუსერი და ავტორი. მან თავისი სამსახიობო კარიერა დაბადებიდან 1 წლის შემდეგ დაიწყო. თავის ტყუპ დასთან მერი-კეიტ ოლსენთან ერთად გადაიღეს ამერიკულ სატელევიზიო სერიალში, „Full House“-ში (1987-1995). 

ტყუპებმა ერთად კიდევ რამდენიმე ფილმში მიიღეს მონაწილეობა. მათ შორისაა: „Passport to Paris“ (1999), „Our Lips Are Sealed“ (2000), „Winning London“ (2001), „დასვენების დღეები“ (2001), და სატელევიზიო სერიალი „So Little Time“, რომელშიც მონაწილეობით იგი ნომინირდა ემი ჯილდოზე. დები ერთად გადაიღეს რამდენიმე ვიდეო ფილმში, მათ შორისაა „Getting There“ (2002), „ერთხელ რომში“ (2002), „გამოწვევა“ (2003), „ჩარლის ანგელოზები:სავსე ხახა“ (2003). ბოლო ფილმში სადაც ერთად მიიღეს მონაწილეობა ამერიკული კომედიაა, „ნიუ-იორკის გაელვება“ (2004). ოლსენმა შემდგომ მარტომ განაგრძო თავისი სამსახიობო კარიერა და რამდენიმე ფილმში და სატელევიზიო შოუში მიიღო მონაწილეობა. მისი სამსახიობო კარიერა 2011 წელს ფილმ „საშიშად ლამაზი“-ში მონაწილეობით დასრულდა. 

2012 წლის მარტში, ტყუპებმა, მერი-კეიტმა და ეშლი ოლსენმა აღნიშნეს რომ მათ სამსახიობო კარიერის დასრულება და მოდის ინდუსტრიაში შესვლა სურთ. მერი-კეიტმა და ეშლიმ ტანსაცმლის ბრენდი „The Row“ დააფუძნეს და უფრო ხელმისაწვდომი ბრენდის ხაზები „Olsenboye“ და „StyleMint“. ისინი ახლა ამერიკელი დიზაინერების საბჭოს წევრები არიან. 

## დაბადება და ოჯახი 
ეშლი ოლსენი 1986 წლის 13 ივნისს კალიფორნიაში დაიბადა, არის ჯერნიტის „ჯერნი“-ს და დევიდ „დეივ“-ის ქალიშვილი. დედამისი მენეჯერია, ხოლო მამამისი ბანკირი და უძრავი ქონების დეველოპერი. ეშლის უმცროსი და ელისაბედ ოლსენი და ტყუპისცალი მერი-კეიტ ოლსენი ჰყავს, რომელთაც ეშლის მსგავსად სამსახიობო კარიერა აქვთ. მას ასევე ერთი უფროსი ძმა ჰყავს, სახელად-ტრენტი, ხოლო მამამისის მეორე ქორწინებიდან ორი უმცროსი ნახევარძმა ტეილორი და ჯეკი. 1996 წელს, ეშლის მშობლების ურთიერთობა 1996 წელს განქორწინებით დასრულდა. მსახიობი ეთნიკური წარმომავლობით ნორვეგიელი და ინგლისელია, ხოლო დედამისი ფრანგი, გერმანელი და იტალიელია. მან ლოს-ანჯელესში „Campbell Hall“-ის სკოლა დაამთავრა, ხოლო სწავლა ტყუპისცალთან, მერი-კეიტთან ერთად ნიუ-იორკის უნივერსიტეტში, ხელოვნების სკოლაში გააგრძელა. 

## პირადი ცხოვრება 
2005 წელს ეშლიმ ტაპლოიდური ჟურნალის–„National Enquirer“-სის წინააღმდეგ 40 მილიონ აშშ დოლარიანი სარჩელი შეიტანა სასამართლოში, იმის გამო რომ მსახიობს ნარკოტიკულ სკანდალში მონაწილეობა დააბრალეს, თუმცა მოგვიანებით „National Enquirer“-მა ბოდიში მოუხადა და უთხრა მას რომ ჟურნალი არ ფიქრობს რომ მას ამ ნარკოტიკულ სკანდალთან კავშირი ჰქონდა. 

ოლსენს ახლა სასიყვარულო ურთიერთობა არტისტთან, ლუის ეიზნერთან აქვს. 

## სქოლიო 
კატეგორია:ამერიკელი მსახიობები
კატეგორია:დაბადებული 13 ივნისი
კატეგორია:დაბადებული 1986
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
ლორეტა გრაუჟინენე

**ლორეტა გრაუჟინენე** (, დაბადებით **შნიოკაიტე** (); დ. 10 იანვარი,  1963, როკიშკისი, ლიტვის სსრ) — ლიეტუველი პოლიტიკური და საზოგადოებრივი მოღვაწე, აუდიტორი. ლიეტუვის რესპუბლიკის სეიმის 22-ე თავმჯდომარე, ლიეტუვის შრომის პარტიის ხელმძღვანელი. 2004 წლიდან ლიეტუვის სეიმის წევრი. 2009 წელს ლიეტუვის რესპუბლიკის საპრეზიდენტო არჩევნებში იყო კანდიდატი.

## ბიოგრაფია
ლორეტა შნიოკაიტე დაიბადა 1963 წლის 10 იანვარს, პანევეჟისის მაზრის ქალაქ როკიშკისში. საშუალო სკოლა დაასრულა ქალაქ ჟეჟმარიაიში 1981 წელს. უმაღლესი განათლება მიიღო კაუნასში მდებარე ლიტვის სოფლის მეურნების აკადემიაში (ამჟამად ალექსანდრო სტულგინსკის უნივერსიტეტი), სადაც სწავლობდა ეკონომიკის ფაკულტეტზე. აღნიშნული აკადემია დაასრულა 1992 წელს.

შრომითი საქმიანობა დაიწყო ჟიბურის კოლმეურნეობაში, ქალაქ უკმერგეს სასოფლო-სამეურნეო ტექნიკურ გაერთიანებაში, ტორფის განვითარების სამმართველოში ბუღალტრად. 1986 წლიდან 1992 წლამდე მუშაობდა ქალაქ უკმერგეს საყოფაცხოვრებო მომსახურების კომბინატში ეკონომისტად. ამ პერიოდში დაასრულა ლიეტუვის ბუღალტრული აღრიცხვისა და აუდიტის ინსტიტუტი და 1997 წელს მიიღო აუდიტორის სპეციალობა. 1992 წლიდან 1994 წლამდე მუშაობდა სოფლის მეურნეობის საზოგადოება „პამუშჩისში“ და დახურულ სააქციო საზოგადიება „მუშაში“ მთავარი ბუღალტრის თანამდებობაზე. 1994 წლიდან 2004 წლამდე მუშაობდა სოფლის მეურნეობის უმაღლეს სკოლაში მასწავლებლად (ამჟამად უკმერგეს ტექნოლოგიებისა და ბიზნესის უმაღლესი სკოლა).

პედაგოგიური მოღვაწეობის პარალელურად დაკავებული იყო კერძო ბიზნესით. შექმნა საკუთარი ინდივიდუალური საწარმო, რომელიც უზრუნველყოფს სააღრიცხვო მომსახურებას: ბუღალტრული აღრიცხვა, ბიზნესის მოღვაწეობის ანალიზი, საგადასახადო რჩევები და სხვ. 1998 წლიდან ლიეტუვის ფინანსთა სამინისტროდან აქვს ლიცენზია, რომელიც აძლევს აუდიტორად მუშაობის უფლებას.
ფლობს რუსულ, ლიეტუვურ და გერმანულ ენებს.

## პოლიტიკური კარიერა 
2004 წლიდან დაკავდა პოლიტიკური მოღვაწეობით. ლიეტუვის სეიმის წევრია 2004-2008, 2008-2012 და 2012-2016 წლებში.  არის ლიეტუვის შრომის პარტიის წევრი. ამ პერიოდში მას ეკავა სეიმის ფრაქციის თავჯდომარისა და პარტიის ხელმძღვანელის თანამდებობა. 

2009 წელს მონაწილეობდა ლიეტუვის რესპუბლიკის საპრეზიდენტო არჩევნებში, თუმცა მიიღო ამომრჩეველთა ხმების 3,61 % და დაიკავა მეხუთე ადგილი. 

2013 წლის 26 ოქტომბერს გამართულ შრომის პარტიის ყრილობაზე ლორეტა გრაუჟინენე აირჩიეს პარტიის ხელმძღვანელად. აღნიშნული თანამდებობა დატოვა 2015 წლის 17 მარტს, მუნიციპალურ არჩევნებში პარტიის დაბალი პროცენტული მაჩვენებლის გამო. 

2013 წლის 3 ოქტომბრიდან 2016 წლის 14 ნოემბრამდე იყო ლიეტუვის სეიმის თავმჯდომარე. 

## ოჯახი
მისი მეუღლე იყო იულიუს გრაუჟინისი, რომელთანაც ამჟამად განქორწინებულია. ჰყავს ორი შვილი ეიმანტასი (დ. 1987 წ.) და იულიუსი (დ. 2002 წ.)

## რესურსები ინტერნეტში
*2009 Lithuanian presidential elections
* Официальный сайт Сейма Литвы, Председатель Сейма Лорета Граужинене 

## სქოლიო
კატეგორია:ლიეტუველი ქალი პოლიტიკოსები
კატეგორია:ლიტვის სეიმის თავმჯდომარეები
კატეგორია:ლიტვის შრომის პარტიის წევრები
კატეგორია:ცოცხალი ადამიანები
სოფო კილაძე

**სოფიო (სოფო) კილაძე** (დ. 16 იანვარი, 1984, ქუთაისი) — ქართველი იურისტი, პოლიტიკოსი.

## ბიოგრაფია 
დაიბადა ქალაქ ქუთაისში. დაამთავრა ქუთაისის იოსებ ოცხელის სახელობის გიმნაზია.

2003–2011 წლებში ცხოვრობდა გერმანიაში, სადაც დაამთავრა ჰაიდელბერგის რუპრეხტ კარლს-უნივერსიტეტის იურიდიული ფაკულტეტი; 2008–2011 წლებში მუშაობდა ჰაიდელბერგის მაქს-პლანკის საერთაშორისო საჯარო სამართლისა და შედარებითი სამართლის ინსტიტუტში საერთაშორისო სამართლის ენციკლოპედიის პროექტზე; ამ პერიოდში ერთი წელი იმუშავა იმავე ქალაქის საადვოკატო ბიუროში *Bau, Becky & Collegen*; 2011 წელს დაბრუნდა საქართველოში და დაიწყო პედაგოგიური საქმიანობა; 2011–2013 წლებში კითხულობდა ლექციებს სამაგისტრო პროგრამაზე *LLM zu Köln*; 2012 წლიდან კითხულობს ლექციებს გრიგოლ რობაქიძის სახელობის უნივერსიტეტში; 2012–2014 წლებში შინაგან საქმეთა სამინისტროს საერთაშორისო თანამშრომლობის სამმართველოს უფროსი;  2014-2016 წლებში იყო შსს აკადემიის პრორექტორი.

2016–2020 წლებში იყო საქართველოს IX მოწვევის პარლამენტის წევრი (მაჟორიტარი), საარჩევნო ბლოკი: „ქართული ოცნება — დემოკრატიული საქართველო“.

2021-2025 წლებისთვის არჩეულია გაეროს ბავშვის უფლებათა კომიტეტის წევრად, არის კომიტეტისა და საერთაშორისო საპარლამენტთაშორისო კავშირის (IPU)  ოფიციალური საკონტაქტო პირი. 2023 წლიდან არჩეულ იქნა ამავე კომიტეტის ვიცე-პრეზიდენტად.

2023-2028 წლებისთვის არჩეულია რასიზმის და შეუწყნარებლობის წინააღმდეგ ევროსაბჭოს კომისიის წევრად.

არის არაერთი საკანონმდებლო პროექტის ავტორი და ინიციატორი. მათ შორის: მისი ავტორობით და ხელმძღვანელობის ქვეშ UNICEF საქართველოსთან თანამშრომლობით საქართველოს პარლამენტმა მიიღო ბავშვის უფლებათა კოდექსი,  რომელიც „ერთიანი სახელმწიფო პოლიტიკის ამსახველი დოკუმენტია, რომელიც  ბავშვთა კეთილდღეობის უზრუნველსაყოფად საჭირო კონკრეტულ, ეფექტურ მექანიზმებს მოიცავს“. ასევე, მისი ავტორობით და სამხრეთ კავკასიაში ფრიდრიხ-ებერტის ფონდთან თანამშრომლობით საქართველოს პარლამენტმა  მიიღო საქართველოს კანონი სოციალური მუშაობის შესახებ.

2015 წლიდან „საზოგადოება 2030“-ის წევრი და ანალიტიკოსი. 2015 წელს დაჯილდოვდა საქართველოს პრეზიდენტის ღირსების მედლით.

## ბიბლიოგრაფია 
* 
* 
* 
* 
* 
* 

## რესურსები ინტერნეტში 
## სქოლიო 
კატეგორია:დაბადებული 16 იანვარი
კატეგორია:დაბადებული 1984
კატეგორია:ქართველი ქალი პოლიტიკოსები
კატეგორია:საქართველოს IX მოწვევის პარლამენტის წევრები
კატეგორია:საქართველოს IX მოწვევის პარლამენტის ქალი წევრები
კატეგორია:საქართველოს ღირსების მედლით დაჯილდოებულები
კატეგორია:ქუთაისში დაბადებულები
კატეგორია:ქართველი იურისტები
კატეგორია:„ქართული ოცნების“ წევრები
კატეგორია:ცოცხალი ადამიანები
ეკა აკობია

**ეკა აკობია** (დ. 23 აგვისტო, 1980, ქ. სოჭი) — ქართველი დიპლომატი.

## ბიოგრაფია
დაიბადა ქალაქ სოჭში. ეკა აკობია 1998-2000 წლებში სწავლობდა თბილისის სახელმწიფო უნივერსიტეტის საერთაშორისო ურთიერთობებზე. 2000-2002 წლებში ჰართვიკის კოლეჯში პოლიტიკურ მეცნიერებებზე, 2002-2004 წლებში კი ბაილორის უნივერსიტეტის საერთაშორისო ურთიერთობებზე, შემდგომში კი 2011-2016 წლებში ჯავახიშვილის უნივერსიტეტს დაუბრუნდა და სწავლა მაგისტრატურის საფეხურზე განაგრძო, აღსანიშნავია ისიც, რომ ეკა აკობია არის საერთაშორისო ურთიერთობების დოქტორიც.

ეკა აკობია არის კავკასიის უნივერსიტეტის სახელმწიფო მართვის სკოლის დეკანი და თბილისის სახელმწიფო უნივერსიტეტის ასოცირებული პროფესორი.

ჰყავს მეუღლე სერგი კაპანაძე და ორი შვილი: ლუკა და ანა კაპანაძეები. 

მისთვის მთავარია ოჯახი, პროფესია, სამშობლო და თავისუფლება. მისი საყვარელი ფრაზაა:

ეკა აკობია 2008-2016 წლებში საქართველოს საგარეო საქმეთა სამინისტროს სხვადასხვა დეპარტამენტის თანამშრომელი იყო. მუშაობდა ამავე სამინისტროს აზიის, აფრიკის, ავსტრალიისა და ოკეანეთის ქვეყნების დეპარტამენტის დირექტორად.

2004 წელს ეკა აკობიამ გაიმარჯვა სოციალურ მეცნიერებათა ცენტრის აკადემიური სტიპენდიების კონკურსში და მოამზადა სამაგისტრო კურსი „საერთაშორისო ურთიერთობების თეორიები“ ქართულ ენაზე, რომელიც დაინერგა ცენტრის მიერ ადმინისტრირებულ ინტერდისციპლინარულ სამაგისტრო პროგრამების კურიკულუმში და გამოიცა ქართულენოვანი სასწავლო მასალის სახით. ეს წიგნი „საერთაშორი ურთიერთობების თეორია“ 2006 წელს გამოიცა.  აღნიშნული წიგნი მოიცავს 14 ცალკეულ თემას. ეს თემებია: საერთაშორისო ურთიერთობების დისციპლინის ჩამოყალიბება და დიდი დებატები, თეორიის როლი საერთაშორისო ურთიერთობებში, კლასიკური რეალიზმი, თავდაცვითი და თავდასხმითი რეალიზმი, ლიბერალიზმი, რეჟიმები საერთაშორისო ურთიერთობებში, თანამშრომლობა ანარქიის პირობებში, ნეორეალიზმი, კონსტრუქტივიზმი და მისი კრიტიკა, ნატოს გაფართოება და საერთაშორისო ურთიერთობების თეორიები, საერთაშორისო ურთიერთობები და საშინაო პოლიტიკა, პატარა ქვეყნები საერთაშორისო ურთიერთობებში, გლობალიზაცია და საერთაშორისო პოლიტიკური ეკონომიკა. 

ეკა აკობია აქტიურად მონაწილეობდა სოციალურ მეცნიერებათა ცენტრის ბიბლიოთეკისა და სასწავლო რესურსების განვითარებაში.

ამჟამად ის იკვლევს ნატოსა და ევროკავშირის ურთიერთობებს უსაფრთხოების და თავდაცვის სფეროში და ამ მოვლენების შესაძლო ზეგავლენას სამხრეთ კავკასიის რეგიონზე. უმაღლესი აკადემიური შეფასებით. იგი ასევე გახლავთ ამერიკის ეროვნული საპატიო პოლიტიკური საზოგადოება ფაი სიგმა ალფას წევრი.

## რესურსები ინტერნეტში
* ბიოგრაფია 

კატეგორია: ქართველი დიპლომატები
კატეგორია: დაბადებული 1980
კატეგორია: დაბადებული 23 აგვისტო
კატეგორია: ქართველი პროფესორები
კატეგორია:თბილისის სახელმწიფო უნივერსიტეტის კურსდამთავრებულები 
ე
ქეთევან ბოჭორიშვილი

**ქეთევან ბოჭორიშვილი** (დ. 12 თებერვალი, 1981) — ქართველი თანამდებობის პირი. „ანაკლია სითის“ აღმასრულებელი დირექტორი.

## ბიოგრაფია
დაამთავრა საქართველოს ტექნიკური უნივერსიტეტი ბაკალავრისა და მაგისტრის ხარისხით საერთაშორისო და რეგიონულ კონფლიქტებში 2005 წელს, ასევე დაამთავრა ჯორჯთაუნის უნივერსიტეტის ეკონომიკური და პოლიტიკური სწავლებები. ასევე, იტალიაში „ბოკონის“ მენეჯმენტის სკოლაში სწავლისას მოიპოვა მაგისტრის ხარისხი საერთაშორისო საჯარო მენეჯმენტში. 

ქეთევან ბოჭორიშვილი ეკონომიკისა და მდგრადი განვითარების მინისტრის ყოფილი მოადგილეც იყო. ამ თანამდებობებზე ყოფნისა და შვიდწლიანი მუშაობის პერიოდში, მან გაატარა კერძო სექტორის განვითარებისკენ მიმართული არაერთი რეფორმა.  მოიზიდა მრავალმილიონიანი უცხოური ინვესტიციები. ხელი შეუწყო ექსპორტისა და ტურიზმის განვითარებას. მისი გუნდის ინიციატივით განხორციელდა ისეთი პროექტები, როგორიცაა - „აწარმოე საქართველოში“, „უმასპინძლე საქართველოში“ და „გადაიღე საქართველოში“.

1999–2006 წლებში საერთაშორისო განათლების ამერიკის საბჭოები, პროექტის მენეჯერი; 2007–2008წლებში VISION & VALUE Management Consulting (რომი, იტალია), ანალიტიკოსი; 2008–2010 წლებში ფონდი „ათასწლეულის გამოწვევა საქართველოს“, საზოგადოებასთან ურთიერთობის ოფიცერი; 2010–2012 წლებში სსიპ საქართველოს ეროვნული საინვესტიციო სააგენტო, დირექტორი; 2012-2017 წლებში. 2017 წლიდან „ანაკლია სითის“ გენერალურ დირექტორად დაინიშნა.

ქეთევან ბოჭორიშვილი ამჟამად „ანაკლია სითის“ პროექტს უძღვება და თვლის, რომ ეს მთლიანად შეცვლის საქართველოს საინვესტიციო ბიზნესგარემოს. სწორედ მისი აზრით, ეს არის სპეციალური ეკონომიკური ზონა, ეს არის ის რომელიც აძლევს ქართულ კომპანიებს შესაძლებლობას გააფართოონ თავიანთი ბიზნესსაქმიანობა. თუმცა აღსანიშნავია, რომ ბოლო დროს განვითარებული მოვლენები, არატრანსფარენტული გარემო და კონკრეტულ პროექტებზე მიზანმიმართული ზეწოლა, ბოჭორიშვილის თქმით, უარყოფითად აისახება ქვეყნის საინვესტიციო კლიმატზე ახლაც და შემდგომ ეტაპზეც, რაც მკვეთრად დააზარალებს ქვეყანას. 

„ერთ-ერთი ყველაზე დიდი საინვესტიციო პროექტია, რომელიც ანაკლიის ღრმაწყლოვანი პორტის მიმდებარე ტერიტორიაზე ქალაქის გაშენებას გულისხმობს. ვფიქრობ, ამ ახალი როლით შევძლებ კიდევ უფრო წარმატებული პროექტების განხორციელებას. რაც შეეხება ეკონომიკის მინისტრის მოადგილეობას, მუდმივი არაფერიაა. უკვე 7 წელია აღნიშნულ თანამდებობას ვიკავებ და ვთვლი, რომ ჩემი პოტენციალი და კონტრიბუცია კერძო სექტორისკენ იყოს მიმართული“, — განაცხადა ქეთევან ბოჭორიშვილმა.

საზღვარგარეთ პირველად 1997-1998 წლებში, „მომავალ ლიდერთა გაცვლითი“ პროგრამით აღმოჩნდა. ქეთევან ბოჭორიშვილის თქმით მის ცხოვრებაში ყველაზე დიდი გარდატეხა, სწორედ, ამერიკამ მოახდინა. რამდენიმე წელი ხელმძღვანელობდა ამავე პროგრამის კურსდამთავრებულთა ასოციაციას და „გიჟური იდეები“ ყველაზე მეტად მაშინ იყრიდა თავს. მუშაობდა ამერიკულ საბჭოებში და იტალიის საკონსულტაციო კომპანიაში. საქართველოში დაბრუნებისთანავე, „ფონდ ათასწლეულის გამოწვევა საქართველოში“ დაიწყო მუშაობა.

## რესურსები ინტერნეტში
* 
* ქეთევან ბოჭორიშვილი — ეS პერსონა
* ქეთევან ბოჭორიშვილი — ქალი „მომავლის ქალაქში“ — Forbes Georgia

## სქოლიო
კატეგორია: დაბადებული 1981
კატეგორია: დაბადებული 12 თებერვალი
მეი სვენსონი

**ანა ტილდა** **"მეი"** **სვენსონი** (დ. 28 მაისი, 1913 — გ.  4 დეკემბერი, 1989) — ამერიკელი პოეტი და დრამატურგი. ჰაროლდ ბლუმმა იგი XX საუკუნის ერთ-ერთ ყველაზე მნიშვნელოვან და ორიგინალურ პოეტად მიიჩნია.   

## ბიოგრაფია
მეი სვენსონი იყო მარგარეტ და დენ არტურ სვენსონების პირველი, უფროსი შვილი, ათშვილიან მორმონების ოჯახში, სადაც რეგულარულად საუბრობდნენ შვედურად, ხოლო მეორე  ენად ინგლისურს იყენებდნენ.  მიუხედავად იმისა, რომ მის კონსერვატიულ ოჯახთან პრობლემები ჰქონდა განსხვავებული სქესობრივი ორიენტაციის გამო, ისინი მთელი ცხოვრება ახლოს იყვნენ. მისი მოგვიანებითი პოეტური ნაწარმოებების დიდი ნაწილი ბავშვებს მიეძღვნა (მაგალითად, კრებული „*იკონოგრაფიები“*, 1970). მან ასევე თარგმნა თანამედროვე შვედი პოეტების მოღვაწეობა, მათ შორისაა ნობელის პრემიის ლაურეატის, ტომაშ ტრანშტრამერის ლექსები. 

## კარიერა
სვენსონი ჩაირიცხა იუტას სახელმწიფო უნივერსიტეტში, ქალაქ ლოგანში, იუტას შტატში, რომელიც დაამთავრა 1934 წელს, ბაკალავრის ხარისხით. იგი ასწავლიდა პოეზიას როგორც ბრაიან მავრის კოლეჯში, ისე გრინსბოროს ჩრდილოეთ კაროლინას უნივერსიტეტში, კალიფორნიის უნივერსიტეტში, რივერსაიდში, პურუდუს უნივერსიტეტში და იუტას სახელმწიფო უნივერსიტეტში. იგი ასევე იყო ამერიკის პოეტთა აკადემიის კანცლერი 1980 წლიდან, 1989 წელს გარდაცვალებამდე. 

1936 წელს მუშაობდა მამაკაცის, ვინმე „პლეთის“ დავალებით. ამავდროულად მისი პოემები გამოქვეყნებული უამრავ ჟურნალში, მათ შორის: „The Nation“, „The New Yorker“, „The Paris Review“.

1950-იანები მეი სვენსონის საუკეთესო წლების დასაწყისი იყო. ამ დროში მან მოიპოვა არაერთი ჯილდო: American Introductions-ის პრიზი (1955); ამერიკის მწერალთა საზოგადოების უილიამ როუზ ბენეტის პრიზი (1959); Longview Foundation-ის ჯილდო (1959); მისი განსაკუთრებით ცნობილი ნაწარმოებებია: „სხვა ცხოველი“ (1954), ხერხემლების გალია (რაინჰარტი, 1958) და „დროსთან შერწყმა:ახალი და გამორჩეული პოემები“ (შრაიბნერი, 1963);

## წერის სტილი
სვენსონი ლექსებს „იკონოგრაფიის“ სტილში ქმნიდა. ამ ტექნიკით დაწერილი ლექსი პირველად გამოაქვეყნა 1970 წელს მის წიგნში „იკონოგრაფიები“. ამ ტიპის პოემებში იგი ტაეპებს შინაარსთან დაკავშირებული სურათის მსგავსად ალაგებდა, მაგალითად: მისი ნაწარმოები „ქვემოდან“, აღწერდა რობერტ კენედის სამხედრო დაკრძალვას და ტაეპებს დაკეცილი დროშის ფორმა ჰქონდათ მიცემული. სვენსონი ცნობილია ბუნებრივი ლანდშაფტის აღწერით და ხშირი გამოყენებით, რომელშიც ამავდროულად ურევდა რელიგიას და ფილოსოფიას.

## გარდაცვალება
მეი სვენსონი გარდაიცვალა 1989 წლის 4 დეკემბერს, 76 წლის ასაკში, დელავარის შტატში. იგი დაკრძალულია ლოგანის ქალაქის სასაფლაოზე, მის საფლავზე გამოსახულია გრანიტის სკამი, რომელზეც გამოსახულია მისი რამდენიმე პოეზია. სიცოცხლის ბოლო ოცი წლის განმავლობაში ის ნიუ–იორკში, ზღვის პირას, კლდეზე ცხოვრობდა. 

## ლიტერატურა
* „The United States In Literature“, გვ. 615, ილ., 1985

## სქოლიო
კატეგორია:XX საუკუნის ამერიკელი ქალი მწერლები
კატეგორია:გარდაცვლილი 1989
კატეგორია:დაბადებული 1913
კატეგორია:ამერიკელი მწერლები
კატეგორია:XX საუკუნის მწერლები
საგარეჯოს წმინდა შიოს ეკლესია

**საგარეჯოს წმინდა შიოს ეკლესია** — არქიტექტურული ძეგლი საგარეჯოში, ფანოზაშვილების სასაფლაოს გვერდით. განეკუთვნება სავარაუდოდ XVII-XVIII საუკუნეებს. 

ეკლესია დარბაზულია. ნაგებია რიყის ქვითა და კირის ხსნარით. წყობა ირეგულარულია. 

შესასვლელი სამხრეთიდანაა, აღმოსავლეთით, ნახევარწრიული აფსიდის ღერძზე გაჭრილია ბრტყლად გადახურული სარკმელი, რომლის ორივე მხარეს თითო ოთხკუთხა ნიშია. აფსიდი კონქითაა გადახურული. დარბაზი კი ნახევარცილინდრული კამარით. 

2007-2008 წლებში ადგილობრივმა მოსახლეობამ თვითნებურად აღადგინეს, ისე რომ გარედან ანგარს დაამსგავსეს. ეკლესიის გარეთა გადახურვა შიგნითა გადახურვის ფორმას იმეორებს და ცემენტის ხსნარითაა გადალესილი. ამრიგად ეკლესია გარედან ნახევარცილინდრული ფორმისაა. 

## ლიტერატურა 
კატეგორია:საგარეჯოს მუნიციპალიტეტის ტაძრები
კატეგორია:XVII საუკუნის ეკლესიები
გიორგი გოგოჩაშვილი

**გიორგი გოგოჩაშვილი** (დ. 20 თებერვალი, 1996, მარტყოფი, გარდაბნის მუნიციპალიტეტი ) — ქართველი სპორტსმენი, მკლავჭიდში შშმ პირთა შორის ორგზის მსოფლიო ჩემპიონი (2018, ანთალია, თურქეთი, 100 კგ; 2019, კონსტანცა, რუმინეთი, 90 კგ).

## ძირითადი შედეგები 
## რესურსები ინტერნეტში 
* გიორგი გოგოჩაშვილი . ქართული სპორტი.

კატეგორია:ქართველი მკლავჭიდელები
კატეგორია:დაბადებული 20 თებერვალი
კატეგორია:დაბადებული 1996
არანისის ნამოსახლარი

ტერმინი **არანისის ნამოსახლარი** შეიძლება აღნიშნავდეს:

* არანისის პირველი ნამოსახლარი — არქეოლოგიური ძეგლი დუშეთის მუნიციპალიტეტის სოფელ არანისის ტერიტორიაზე.
* არანისის მეორე ნამოსახლარი — არქეოლოგიური ძეგლი დუშეთის მუნიციპალიტეტის სოფელ არანისის ტერიტორიაზე.
იუვალ ნოე ჰარარი

**იუვალ ნოე ჰარარი** ; დ. 24 თებერვალი, 1976) — ებრაელი ისტორიკოსი და იერუსალიმის ებრაული უნივერსიტეტის ისტორიის დეპარტამენტის პროფესორი. ის არის შემდეგი პოპულარული სამეცნიერო *ბესტსელერების* ავტორი: საპიენსი: კაცობრიობის მოკლე ისტორია კაცობრიობის (2014), ჰომო დეუსი: ხვალინდელობის მოკლე ისტორია (2016) და 21 გაკვეთილი 21-ე საუკუნისთვის (2018).

## რესურსები ინტერნეტში 
* 
* Meet the author – Yuval Harari video interview – BBC News

## სქოლიო 
კატეგორია:დაბადებული 1976
კატეგორია:XXI საუკუნის ისტორიკოსები
კატეგორია:ებრაელი ათეისტები
კატეგორია:ისრაელელი ისტორიკოსები
კატეგორია:გეი მწერლები
კატეგორია:ცოცხალი ადამიანები
ანასტასია გოტფრიდი

**ანასტასია გოტფრიდი** (დ 25 აპრილი, 1996, სნიჟნე) — უკრაინული წარმოშობის ქართველი სპორტსმენი (ძალოსნობა). გოგონებს შორის  მსოფლიო   ჩემპიონი (2017, ანაჰაიმი, აშშ, 90 კგ) და ევროპის ჩემპიონი (2018, ბუქარესტი, რუმინეთი, -90 კგ).

## ძირითადი შედეგები 
## რესურსები ინტერნეტში 
* ანასტასია გოტფრიდი. ქართული სპორტი.

## სქოლიო 
კატეგორია:დაბადებული 25 აპრილი
კატეგორია:დაბადებული 1996
კატეგორია:ქართველი ძალოსნები
კატეგორია:ცოცხალი ადამიანები
გიორგი დემეტრაშვილი

**გიორგი დემეტრაშვილი** (დ. თარიღი უცნობია) — ქართველი სპორტსმენი (მკლავჭიდი), შშმ პირთა შორის ორგზის მსოფლიო ჩემპიონი (2018, ანთალია, თურქეთი; 2019, კონსტანცა, რუმინეთი), შშმ პირთა შორის ევროპის ჩემპიონი (2019, ლატრაკი, საბერძნეთი).

## ძირითადი შედეგები 
## რესურსები ინტერნეტში 
* გიორგი დემეტრაშვილი . ქართული სპორტი.

კატეგორია:ქართველი მკლავჭიდელები
კატეგორია:პიროვნებები გაურკვეველი დაბადების თარიღით
პეროზი (მხედართმთავარი)

**ფეროზი** () — სასანიანური სპარსეთის მხედართმთავარი, წინააღმდეგობას უწევდა ველისარიუსს დარას ბრძოლაში (530 წ.). 

## ბიოგრაფია 
პროკოპი კესარიელის თანახმად ის იყო „სპარსი, რომლის ტიტულიც იყო „მირანესი“, სახელად ფეროზი“, მირანესი () სავარაუდოდ ეხება არა თანამდებობას, არამედ მიჰრანიდების სახლს, ერთ-ერთი ირანის შვიდ დიდ სახლთა შორის. დარასთან მარცხის შემდეგ ის კავად I-მა შერისხა. სხვა არაფერია ცნობილი მისი ცხოვრების შესახებ. თანახმად  ანასტასიურ ომში დარასთვის ალყის შემორტყმას ცდილობდა.

## ლიტერატურა
* 

## სქოლიო
კატეგორია:მიჰრანიდები
ირინა დრიაევა

**ირინა დრიაევა** – ქართველი სპორტსმენი (მკლავჭიდი), მკლავჭიდში ორგზის ევროპის ჩემპიონი (2016, ბუქარესტი, რუმინეთი; 2017, კატოვიცე, პოლონეთი) და მსოფლიო ჩემპიონი (2016, ბლაგოევგრადი, ბულგარეთი).

## ძირითადი შედეგები 
## რესურსები ინტერნეტში 
* ირინა დრიაევა . ქართული სპორტი.

კატეგორია:ქართველი მკლავჭიდელები
კატეგორია:საქართველოში დაბადებული ოსები
დავით გოცაძე

**დავით ტოგოს ძე გოცაძე** (დ. 16 ოქტომბერი, 1953, ქუთაისი, — გ. 13 ნოემბერი, 2008, თბილისი) — ქართველი ექიმი, ონკოლოგ-ქირურგი; მედიცინის მეცნიერებათა დოქტორი (1992), საქართველოს სახელმწიფო პრემიის ლაურეატი (2004).

დაამთავრა მოსკოვის პიროგოვის სახელობის II სამედიცინო ინსტიტუტი 1976 წელს. 1982–85 მუშაობდა რუსეთის საკავშირო ონკოლოგიის სამეცნიერო ცენტრის უროლოგიური განყოფილებაში, 1986 წლიდან საქართველოს ონკოლოგიის სამეცნიერო ცენტრის უროლოგიურ განყოფილებაში უფროს მეცნიერ თანამშრომლად, შემდეგ — განყოფილების გამგედ. 2004 წლიდან იყო საქართველოს ონკოლოგიის ნაციონალური ცენტრის სამეთვალყურეო საბჭოს წევრი და უროლოგიური განყოფილების კონსულტანტი. გამოქვეყნებული აქვს მრავალი სამეცნიერო ნაშრომი, რომელიც ძირითადად ეხება ონკოუროლოგიის საკითხებს, მცირე მენჯის ონკოლოგიური დაავადებების დროს რადიკალურ და გაფართოებულ ქირურგიული ჩარევებს და შემდგომ აღდგენით-რეკონსტრუქციულ ოპერაციებს.

## ლიტერატურა
## რესურსები ინტერნეტში
კატეგორია:დაბადებული 16 ოქტომბერი
კატეგორია:დაბადებული 1953
კატეგორია:გარდაცვლილი 13 ნოემბერი
კატეგორია:გარდაცვლილი 2008
კატეგორია:ქუთაისში დაბადებულები
კატეგორია:ქართველი ქირურგები
კატეგორია:ქართველი უროლოგები
კატეგორია:საქართველოს სახელმწიფო პრემიის ლაურეატები
დავით
მერი-კეიტ ოლსენი

**მერი-კეიტ ოლსენი** (; დ. 13 ივნისი, 1986) — ამერიკელი მსახიობი, დიზაინერი, ბიზნესმენი და პროდიუსერი. მან თავისი სამსახიობო კარიერა დაბადებიდან 1 წლის შემდეგ დაიწყო. თავის ტყუპ დასთან ეშლი ოლსენთან ერთად გადაიღეს ამერიკულ სატელევიზიო სერიალში, „Full House“-ში (1987-1995). 

ტყუპებმა ერთად კიდევ რამდენიმე ფილმში მიიღეს მონაწილეობა. მათ შორისაა: „Passport to Paris“ (1999), „Our Lips Are Sealed“ (2000), „Winning London“ (2001), „დასვენების დღეები“ (2001), და სატელევიზიო სერიალი „So Little Time“, რომელშიც მონაწილეობით იგი ნომინირდა ემი ჯილდოზე. დები ერთად გადაიღეს რამდენიმე ვიდეო ფილმში, მათ შორისაა „Getting There“ (2002), „ერთხელ რომში“ (2002), „გამოწვევა“ (2003), „ჩარლის ანგელოზები:სავსე ხახა“ (2003). ბოლო ფილმში სადაც ერთად მიიღეს მონაწილეობა ამერიკული კომედიაა, „ნიუ-იორკის გაელვება“ (2004). ოლსენმა შემდგომ მარტომ განაგრძო თავისი სამსახიობო კარიერა და რამდენიმე ფილმში და სატელევიზიო შოუში მიიღო მონაწილეობა. მისი სამსახიობო კარიერა 2011 წელს ფილმ „საშიშად ლამაზი“-ში მონაწილეობით დასრულდა. 

2012 წლის მარტში, ტყუპებმა, მერი-კეიტმა და ეშლი ოლსენმა აღნიშნეს რომ მათ სამსახიობო კარიერის დასრულება და მოდის ინდუსტრიაში შესვლა სურთ. მერი-კეიტმა და ეშლიმ ტანსაცმლის ბრენდი „The Row“ დააფუძნეს და უფრო ხელმისაწვდომი ბრენდის ხაზები „Olsenboye“ და „StyleMint“. ისინი ახლა ამერიკელი დიზაინერების საბჭოს წევრები არიან. 

## დაბადება და ოჯახი 
მერი-კეიტ ოლსენი 1986 წლის 13 ივნისს კალიფორნიაში დაიბადა, არის ჯერნიტის „ჯერნი“-ს და დევიდ „დეივ“-ის ქალიშვილი. დედამისი მენეჯერია, ხოლო მამამისი ბანკირი და უძრავი ქონების დეველოპერი. მერი-კეიტს უმცროსი და ელისაბედ ოლსენი და ტყუპისცალი ეშლი ოლსენი ჰყავს, რომელთაც მერი-კეიტის მსგავსად სამსახიობო კარიერა აქვთ. მას ასევე ერთი უფროსი ძმა ჰყავს, სახელად-ტრენტი და ორი უმცროსი ნახევარ და-ძმა მამამისის მეორე ქორწინებიდან. 1996 წელს, მერი-კეიტის მშობლების ურთიერთობა განქორწინებით დასრულდა. მსახიობი ეთნიკური წარმომავლობით ნორვეგიელი და ინგლისელია. მან ლოს-ანჯელესში „Campbell Hall“-ის სკოლა დაამთავრა, ხოლო სწავლა ტყუპისცალთან, ეშლისთან ერთად ნიუ-იორკის უნივერსიტეტში, ხელოვნების სკოლაში გააგრძელა. 

## პირადი ცხოვრება 
მერი-კეიტ ოლსენს სასიყვარულო ურთიერთობა დევიდ კატზენბერგთან, ფოტოგრაფერ მაქსველ სნოუსთან და არტისტთან ნეით ლოუმენთან ჰქონდა. 

2012 წლის მაისში, ოლსენმა ურთიერთობა ფრანგ ბანკერთან ოლივიერ სარკოზისთან, ფრანგი პრეზიდენტის ნიკოლა სარკოზის ნახევარ ძმასთან დაიწყო. წყვილი 2015 წლის 27 ნოემბერს, ნიუ-იორკში დაქორწინდა. 

2004 წელს დაანონსეს, რომ მსახიობს დაავადება, ნერვული ანორექსია აქვს. 2007 წლის 20 ნოემბერს, თირკმლების ინფექციის გამო ოლსენი საავადმყოფოში გადაიყვანეს. 

2008 წელს მერი-კეიტმა და მისმა დამ ეშლიმ წიგნი „Influence“ გამოაქვეყნეს.

## სქოლიო 
კატეგორია:ამერიკელი მსახიობები
კატეგორია:დაბადებული 1986 
კატეგორია:დაბადებული 13 ივნისი
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
საგარეჯოს წმინდა მარინეს ეკლესია

**საგარეჯოს წმინდა მარინეს ეკლესია** — არქიტექტურული ძეგლი საგარეჯოს ჩრდილოეთით, ქურხულიანთ უბნის სასაფლაოსთან ახლოს. განეკუთვნება სავარაუდოდ XVIII საუკუნეს. 

ეკლესია დარბაზულია. ნაგებია სხვადასხვა ზომის რიყის ქვითა და კირის ხსნარით. წყობა ირეგულარულია. გარეთა კედლების წყობაში ალაგ-ალაგ ლოდებია ჩართული. ზედაპირი, როგორც გარედან, ასევე შიგნიდან ბათქაშითაა გასწორებული. ეკლესია დაზიანებულია: ჩამონგრეულია გადახურვა და კონქის დიდი ნაწილი. მთელ სიმაღლეზე გამსკდარია აღმოსავლეთის კედელი. 

შესასვლელი სამხრეთიდანაა. კარს ზედა ნახევარი მონგრეული აქვს და მისი გადახურვის ფორმა არ დგინდება. 

ეკლესიის ჩრდილოეთით, 300-500 მეტრზე, ნატეხი და რიყის ქვით ნაგები, გრძელი ნაგებობის ფრაგმენტებია შემორჩენილი. მის აღმოსავლეთ კედელზე ნიშის კვალი შეიმჩნევა. 

## ლიტერატურა 
კატეგორია:საგარეჯოს მუნიციპალიტეტის ტაძრები
კატეგორია:XVIII საუკუნის ეკლესიები
თეიმურაზ გოცაძე

**თეიმურაზ (თემო) გიორგის ძე გოცაძე** (დ. 25 მარტი, 1941, თბილისი — გ. 20 აგვისტო, 2023) — ქართველი ფერმწერი, საქართველოს სსრ სახალხო მხატვარი (1988), საქართველოს სსრ სახელმწიფო პრემიის ლაურეატი (1989). ღირსების ორდენის კავალერი (1998).

დაამთავრა თბილისის სამხატვრო აკადემია (1964, აპოლონ ქუთათელაძის კლასი). 1971-1983 წლებში მუშაობდა საქართველოს ტელევიზიისა და რადიომაუწყებლობის სახელმწიფო კომიტეტის მთავარ მხატვრად. 1983-1988 წლებში იყო თბილისის „მხატვრის სახლის“ დირექტორი, 1989-1995 წლებში — საქართველოს მხატვართა კავშირის მდივანი, 1988–2005 წლებში — საქართველოს სამუზეუმო-საგამოფენო გაერთიანების „სურათების ეროვნული გალერეის“ გენერალური დირექტორი. 1994 წლიდან ასწავლიდა თბილისის კულტურის სახელმწიფო ინსტიტუტში (შემდეგ თბილისის ექვთიმე თაყაიშვილის სახელობის კულტურისა და ხელოვნების სახელმწიფო უნივერსიტეტი); პროფესორი (1996).

გოცაძის მთავარი ნამუშევრებია: „ლურჯა ცხენები“, „დაბადება“ (ორივე 1965), „ეფემერები“ (1966), „ჩემი საუკუნე“ (1980), „ჩემი თბილისი“ (1987), სერია „ქართლის ცხოვრება“ (11 სურათი, 1983), „მეტამორფოზა“ (1989), „სულიერი საქართველო“ (1991), „მოტაცებული მშვენიერება“ (1999), „საქართველო — XX საუკუნე“ (2002). შექმნა თანამედროვეთა (ო. ჭილაძე, 1973; მ. ჯანაშია, 1975; თ. ჩხეიძე, 1985) პორტრეტები, მონუმენტური მხატვრობის ნიმუშები: კულტურის სახელმწიფო ინსტიტუტის საკონფერენციო დარბაზის მოხატულობა (1998), „ფიროსმანი“ (ახალგაზრდული ქალაქი, შავნაბადა, 1979), მართვის სისტემების ინსტიტუტის საკონფერენციო დარბაზი (თბილისი, 1980) და სხვ. პერსონალური გამოფენები: თბილისი (1976), მოსკოვი, ნიუიორკი, სან-დიეგო (1989), თბილისი (2003).

გარდაიცვალა 2023 წლის 20 აგვისტოს, 82 წლის ასაკში.

## ლიტერატურა
## რესურსები ინტერნეტში
## სქოლიო 
კატეგორია:დაბადებული 25 მარტი
კატეგორია:დაბადებული 1941
კატეგორია:თბილისში დაბადებულები
კატეგორია:გარდაცვლილი 20 აგვისტო
კატეგორია:გარდაცვლილი 2023
კატეგორია:თბილისის სახელმწიფო სამხატვრო აკადემიის კურსდამთავრებულები
კატეგორია:ქართველი მხატვრები
კატეგორია:ქართველი პროფესორები
კატეგორია:საქართველოს სსრ-ის სახელმწიფო პრემიის ლაურეატები
კატეგორია:საქართველოს ღირსების ორდენის კავალრები
კატეგორია:შოთა რუსთაველის სახელობის პრემიის ლაურეატები
კატეგორია:საქართველოს სსრ-ის სახალხო მხატვრები
თეიმურაზ
კატეგორია:თბილისის მახათას მთის პანთეონში დაკრძალულები
კელი მაკდონალდი

**კელი მაკდონალდი** (ინგლ. Kelly Macdonald; დ. 23 თებერვალი, 1976, გლაზგო, გაერთიანებული სამეფო) — შოტლანდიელი მსახიობი. სახელი გაითქვა ისეთ ფილმებში მონაწილეობით, როგორებიცაა: „ჰარი პოტერი და სიკვდილის საჩუქრები - ნაწილი 2“, „იატაკქვეშა იმპერია“, „ჩხერკეთელაობა“ და ა.შ. იგი რამდენჯერმე იყო ნომინირებული ემისა და ოქროს გლობუსის ჯილდოებზე.

## ბავშვობა 
კელი მაკდონალდი დაიბადა 1976 წლის 23 თებერვალს გლაზგოში, შოტლანდიაში. როდესაც ხუთი წლის იყო, მისი ოჯახი აბერდინში გადასახლდა. 1993 წელს დაამთავრა ისტვუდის საშუალო სკოლა. 

## კარიერა 
თავდაპირველად იგი გლაზგოში ბარმენად მუშაობდა.კელი მაკდონალდის სამსახიობო დებიუტი 1996 წელს შედგა ფილმში „ჩხერკეთელაობა“ შესრულებული დაიან კულსტონის როლით. იმავე წელს იგი კიდევ სამ ფილმში დაამტკიცეს როლზე. რამდენიმე მეორეხარისხოვანი და ეპიზოდური როლის შემდეგ, 1998 წელს კელი დაამტკიცეს ლედი იზაბელ ნოლიზის როლზე ისტორიულ ფილმში „ელისაბედი“, რომელიც დედოფალ ელისაბედ I-ის მმართველობაზეა დაფუძნებული. აქ იგი დედოფლის სეფექალის როლს ასრულებს. 2004 წელს ფილმში „ჯადოსნური ქვეყანა“ შეასრულა პიტერ პენის როლი. 2005 წელს ჯინას როლი შეასრულა ფილმში „გოგონა კაფეში“, რისთვისაც იგი ოქროს გლობუსზე იყო ნომინირებული. 

ამის შემდეგ იგი კვლავ პატარა როლებს ასრულებდა სხვადასხვა ფილმსა და სერიალში, რის შემდეგაც, 2011 წელს ფილმში „ჰარი პოტერი და სიკვდილის საჩუქრები - ნაწილი 2“ შეასრულა ელენა რავენკლაუს როლი. ამის პარალელურად, 2010-2014 წლებში იგი თამაშობდა მარგარეტ ტომპსონის როლს სერიალში „იატაკქვეშა იმპერია“. ეს სერიალი მისთვის განსაკუთრებული წარმატებისა და აღიარების მომტანი აღმოჩნდა. ამ როლისათვის იგი 2011 წელს ნომინირებული იყო ემის ჯილდოზე.

2012 წელს კელიმ გაახმოვანა პრინცესა მერიდა, დისნეის ანიმაციურ-ფილმში „გულადი“. მან მოგვიანებით ისევ მერიდა გაახმოვანა ანიმაციურ-ფილმში „რალფმა ინტერნეტი გააფუჭა“, რომელიც 2018 წელს გადაიღეს.

ასევე 2012 წელს იგი ფილმში „ანა კარენინა“ თამაშობდა ანას რძლის, დოლი ობლონსკაიას როლს. 2016 წელს სერიალში „შავი სარკე“ შეასრულა კარინ პარკის ეპიზოდური როლი. 2017 წელს გადაიღეს ფილმში „ნახვამდის კრისტოფერ რობინ.“ 2018 წელს ფილმში „ჰოლმსი&უოტსონი“ შეასრულა მისის ჰუდსონის როლი. 2019 წელს სერიალში „მსხვერპლი“ განასახიერა ანა დინი. 

## პირადი ცხოვრება 
2003 წლის აგვისტოში კელი დაქორწინდა მუსიკოს დაგი პაინს, რომლისგანაც ორი შვილი გააჩინა და 2014 წელს მათთან ერთად დასახლდა გლაზგოში, რის შემდეგაც ჯერ ლონდონში, შემდეგ კი ნიუ-იორკში გადასახლდნენ. 2017 წლიდან წყვილი გაშორებულია, თუმცა არა განქორწინებული. 

## სქოლიო 
კატეგორია:დაბადებული 23 თებერვალი
კატეგორია:დაბადებული 1976
კატეგორია:შოტლანდიელი მსახიობები
კატეგორია:ბრიტანელი გამოხმოვანებლები
კატეგორია:ცოცხალი ადამიანები
ჯოზეფინა ლენგფორდი

**ჯოზეფინა ლენგფორდი** (; დ. 18 აგვისტო, 1997) — ავსტრალიელი მსახიობი. ცნობილია ტესა იანგის როლით ფილმში „შემდეგ“ (2019). 2017 წელს ითამაშა დარსი ჩეპმენის როლი საშინელებათა ფილმში „ზარდახშა“.

## ადრინდელი ცხოვრება 
ჯოზეფინა ლენგფორდი დაიბადა 1997 წლის 18 აგვისტოს, პერთში, ავსტრალიაში. გაიზარდა ეიპლკროსში, პერთის ზღვისპირა გარეუბანში. არის ელიზაბეთ  და სტეფან ლენგფორდების უმცროსი ქალიშვილი. ჰყავს უფროსი და — კატერინა, რომელიც მის მსგავსად დაკავებულია სამსახიობო კარიერით.

## რესურსები ინტერნეტში
* 

## სქოლიო 
კატეგორია:XXI საუკუნის ავსტრალიელი ქალი მსახიობები
კატეგორია:დაბადებული 18 აგვისტო
კატეგორია:დაბადებული 1997
კატეგორია:ავსტრალიელი ქალი კინომსახიობები
კატეგორია:ავსტრალიელი ქალი ტელემსახიობები
კატეგორია:ცოცხალი ადამიანები
კოულ სპროუსი

**კოულ მიჩელ სპროუსი** (; დ. 4 აგვისტო, 1992) — ამერიკელი მსახიობი. არის დილან სპროუსის ტყუპი, ცნობილია დისნეის სერიალში „The Suite Life of Zack & Cody“ კოდი მარტინის შესრულებული როლით. 2017 წელს სპროუსმა The CW-ს სატელევიზიო სერიალში „რივერდეილი“ ჯაგჰედ ჯონსის როლის თამაში დაიწყო. 

## ადრეული წლები 
კოულ მიჩელ სპროუსი 1992 წლის 4 აგვისტოს არეცოში, იტალიაში დაიბადა. არის ამერიკელების, მეთიუ სპროუსისა და მელანი რაიტის უმცროსი ვაჟი. კოული მისი ტყუპისცალის, დილან სპროუსის დაბადებიდან 15 წუთის შემდეგ დაიბადა. მის ძმას, დილანს, კოულის მსგავსად სამსახიობო კარიერა აქვს. ტყუპების დაბადებიდან 4 თვის შემდეგ ოჯახი ლონგ-ბიჩში, კალიფორნიაში დაბრუნდა საცხოვრებლად.

## პირადი ცხოვრება
სპროუსი კომიქსების მოყვარულია. მუშაობდა ლოს-ანჯელესის კომიქსების მაღაზიაში „Meltdown“. სპროუსი 2018–2020 წლებში ურთიერთობაში იყო ლილი რეინჰარტთან. 2020 წლის 31 მარტს დააპატიმრეს ჯორჯ ფლოიდის მკველობის გამო ლოს-ანჯელესში გამართული საპროტესტო გამოსვლის დროს.

## სქოლიო
კატეგორია:ამერიკელი მსახიობები
კატეგორია:დაბადებული 1992
კატეგორია:დაბადებული 4 აგვისტო
კატეგორია:მსახიობები ანბანის მიხედვით
კატეგორია:ცოცხალი ადამიანები
დილან სპროუსი

**დილან თომას სპროუსი** (; დ. 4 აგვისტო, 1992) — ამერიკელი მსახიობი. არის ქოულ სპროუსის ტყუპი ძმა. ცნობილია თავისი შესრულებული როლით, როგორც ზაკ მარტინი, დისნეის სერიალში, „The Suite Life of Zack & Cody“-ში. 

## ადრინდელი ცხოვრება 
დილან თომას სპროუსი 1992 წლის 4 აგვისტოს არეცოში, იტალიაში დაიბადა. არის ამერიკელების, მეთიუ სპროუსის და მელანი რაითის უფროსი ვაჟი. ჰყავს ტყუპი ძმა ქოულ სპროუსი, რომელსაც დილანის მსგავსად, სამსახიობო კარიერა აქვს. დილანი ქოულზე 15 წუთით ადრე დაიბადა. დაბადებიდან 4 თვის შემდეგ ტყუპების ოჯახი საცხოვრებლად ლონგ-ბიჩში, კალიფორნიაში გადავიდა. 

## კარიერა 
სპროუსმა სამსახიობო კარიერა თავის ტყუპ ძმასთან, ქოულ სპროუსთან ერთად დაიწყო. ისინი 1998 წლამდე, ABC-ს „Grace Under Fire“-ში პატრიკ კელის როლს თამაშობდნენ. ძმებმა შემდეგაც მრავალჯერ მიიღეს მონაწილეობა სხვადასხვა სატელევიზიო ფილმებსა თუ სერიალებში. 2017 წელს, დილანმა ტრილერში, „Dismissed“-ში, მთავარი ლუკას ვორდის როლი ითამაშა. ამავე წელს, კომედიაში–„Banana Split“-ში ნიკის როლი ითამაშა.

2019 წლის აგვისტოს დააანონსეს რომ დილანი ფილმ „შემდეგი“-ს გაგრძელებაში, „After We Collided“-ში ტრევორის როლს ითამაშებს. 

## პირადი ცხოვრება 
2018 წლიდან სპროუსს, სასიყვარულო ურთიერთობა მოდელთან ბარბარა პალვინთან აქვს. ისინი ბრუკლინში ერთად ცხოვრობენ.  

## სქოლიო 
კატეგორია:ამერიკელი მსახიობები
კატეგორია:დაბადებული 1992
კატეგორია:დაბადებული 4 აგვისტო
კატეგორია:მსახიობები ანბანის მიხედვით
კატეგორია:ცოცხალი ადამიანები
გიორგი ვასაძე (მკლავჭიდელი)

**გიორგი ვასაძე** (დ. თარიღი უცნობია ) – ქართველი სპორტსმენი (მკლავჭიდი), შ.შ.მ. პირთა შორის ოთხგზის მსოფლიო ჩემპიონი (2017, ბუდაპეშტი, უნგრეთი; კატოვიცე, პოლონეთი;  2018, სოფია, ბულგარეთი; 2019, ლატრაკი, საბერძნეთი).

## ძირითადი შედეგები 
## რესურსები ინტერნეტში 
* გიორგი ვასაძე  — ქართული სპორტი

კატეგორია:ქართველი მკლავჭიდელები
კატეგორია:პიროვნებები გაურკვეველი დაბადების თარიღით
ჯამბულ ვიბლიანი

**ჯამბულ ვიბლიანი** — ქართველი სპორტსმენი (მკლავჭიდი),  მრავალგზის ევროპის ჩემპიონი (2014, 2015, 2016, 2017), 2016 წლის მსოფლიო ჩემპიონატის (კატოვიცე, პოლონეთი) ოქროს მედალის მფლობელი.

## ძირითადი შედეგები 
## რესურსები ინტერნეტში 
* ჯამბულ ვიბლიანი  — ქართული სპორტი.

კატეგორია:ქართველი მკლავჭიდელები
ლევან ებანოიძე

**ლევან ებანოიძე** (დ. 14 ივნისი,1967,საქართველო) – ქართველი სპორტსმენი (სუმო), ევროპის ოთხგზის ბრინჯაოს პრიზიორი , 1999 წლის მსოფლიო ჩემპიონატის ოქროს მედლის მფლობელი (რიზა, გერმანია).

## ძირითადი შედეგები 
## რესურსები ინტერნეტში 
* ლევან ებანოიძე  — ქართული სპორტი

კატეგორია:ქართველი სუმოისტები
კატეგორია:დაბადებული 14 ივნისი
კატეგორია:დაბადებული 1967
ანდრეი ზინჩენკო

**ანდრეი ზინჩენკო** — ქართველი სპორტსმენი (კონტაქტური კარატე), მსოფლიო ჩემპიონი კიოკუშინკაი კარატეში (2019, ნურ-სულთანი, ყაზახეთი), ევროპის ჩემპიონი (2018, ვროცლავი, პოლონეთი).

## ძირითადი შედეგები 
## რესურსები ინტერნეტში 
*ანდრეი ზინჩენკო  – ქართული სპორტი

კატეგორია:ქართველი კარატისტები
ანდრეა ბოუენი

**ანდრეა ბოუენი** (ინგლ. Andrea Bowen; დ. 4 მარტი, 1990, კოლუმბუსი, ოჰაიო, აშშ) — ამერიკელი მსახიობი და მომღერალი. სახელი გაითქვა სერიალში „სასოწარკვეთილი დიასახლისები“ შესრულებული ჯული მეიერის როლით. 

## ცხოვრება და კარიერა 
ანდრეა ბოუენი დაიბადა 1990 წლის 4 მარტს ოჰაიოს შტატში, ქალაქ კოლუმბუსში. იგი წარმოშობით უელსელია. იგი არის გრაჰამ, ალექს, კემერონ, ჯესიკა და ჯილიან ბოუენების უმცროსი და, რომლებიც ასევე მსახიობები არიან. მან ნიუ-იორკის პროფესიონალური გამოყენებითი ხელოვნების სკოლა დაამთავრა, სადაც ასევე მსახიობ სარა ჰილანდთან მეგობრობდა.
მარცხნივ|მინი|328x328პქ|ანდრეა ბოუენი 2008 წელს სერიალ „სასოწარკვეთილი დიასახლისების“ თანავარსკვლავებთან ერთად.
მისი სამსახიობო დებიუტი 1996 წელს შედგა ბროდვეის თეატრში შესრულებული ახალგაზრდა კოზეტის როლით მიუზიკლიდან *Les Misérables.* ექვსი წლის ასაკში იგი ერთ-ერთი ყველაზე მცირეწლოვანი მსახიობი გახდა, რომელმაც როლი შეასრულა. 1996-2001 წლებში ანდრეა ბროდვეის თეატრში მუშაობდა და სხვადასხვა წარმოდგენაში მონაწილეობდა. 2000 წელს ადელის როლი შეასრულა მიუზიკლში „ჯეინ ეარი“. იგი ასევე იყო ბროდვეის ბავშვთა საკონცერტო ჯგუფის ცენტრი. მისმა მრავალმა დედმამიშვილმა სამსახიობო კარიერა ასევე ბროდვეიში შესრულებული როლებით დაიწყოპირველ ოთხ სეზონში მას მთავარი როლი ჰქონდა, თუმცა მოგვიანებით ჯული მეიერმა კოლეჯში ჩააბარა და სახლი მიატოვა, რის გამოც ანდრეამაც დაკარგა როლი, თუმცა მეხუთე სეზონიდან იგი დააბრუნეს. ამის შემდეგ იგი თითქმის ყველა სერიაში თამაშობდა, თუმცა უკვე როგორც ეპიზოდური პერსონაჟი. ამრიგად, იგი სერიალის 95 ეპიზოდში გადაიღეს, რა დროსაც იგი მონაწილეობდა ისეთ ცნობილ მსახიობებთან ერთად, როგორებიც არიან: ევა ლონგორია, ტერი ჰატჩერი, ფელისიტი ჰაფმენი, ნიკოლეტ შერიდანი, მარშა კროსი და მრავალი სხვა. სერიალის გადაღებები 2012 წელს დასრულდა.

„სასოწარკვეთილი დიასახლისების“ პარალელურად იგი მონაწილეობდა შემდეგ სერიალებში: „ტრეისის გარეშე“ (2005 წელს, შეასრულა ბეკი გროლნიკის როლი), „დახურული“ (2008 წელს, ასრულებდა მიშელ კლარკის როლს), „დაკარგული ჩურჩული“ (2009 წელი, ითამაშა რებეკა კეილის როლი), „ბეტმენი: მამაცი და გაბედული“ (2010, გაახმოვანა ტალია ალ გული), „ამერიკელი თინეიჯერის საიდუმლო ცხოვრება“ (2012, შეასრულა ჯეკის როლს).

მსახიობობის პარალელურად იგი აქტიურად მისდევს მომღერლის კარიერასაც. ანდრეა ბოუენს სულ ექვსი ალბომი აქვს გამოშვებული, თუმცა ამ სფეროში დიდი პოპულარობით ვერ სარგებლობს, რის გამოც ძირითადად მაინც სამსახიობო სფეროშია. 

## სქოლიო 
კატეგორია:დაბადებული 4 მარტი
კატეგორია:დაბადებული 1990
კატეგორია:ამერიკელი ქალი მსახიობები
კატეგორია:ამერიკელი ქალი მომღერლები
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები